Karmo Kuri

**Karmo Kuri** (sündinud 27. augustil 1987 Tallinnas) on Eesti poliitik, alates 15. juunist 2022 Nõmme linnaosa vanem.

## Haridus
Ta on lõpetanud Tallinna Ülikooli rekreatsioonikorralduse erialal. 2019. aastal alustas ta Tallinna Tehnikaülikoolis magistriõpinguid avaliku sektori juhtimise ja innovatsiooni erialal.

## Poliitiline tegevus
Ta on alates 2022. aastast Sotsiaaldemokraatliku Erakonna liige.

Nõmme linnaosas peab ta üheks olulisemaks murekohaks transiitliikluse suurt osakaalu magistraaltänavatel, millega kaasnev müra, õhusaaste ja ummikud muudavad kohaliku elaniku jaoks elukeskkonda halvemaks. Selle leevendamiseks oleksid tema hinnangul vaja nii liikluskorralduslikke lahendusi, mõtteviisi muutust kui ka ühistranspordivõrgustiku vaatamist laiemalt kui ainult ühe omavalitsuse piiridest lähtuvalt.

Ta peab oluliseks võrdset panustamist nii kaitsevõime tugevdamisse, siseturvalisusse kui ka tervishoidu, kuna need moodustavad ühtse terviku.

Karmo Kuri on Sotsiaaldemokraatliku Erakonna Tallinna piirkonna Nõmme osakonna esimees.

Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosa) 335 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Nõmme linnaosas, kogus 2020 häält ning osutus valituks.

## Liikmesus

2014. aastast kuulub ta Kaitseliidu Harju malevasse. Ta on ka vabatahtlik päästja Nõmme päästekomandos.

1. jaanuarist 2024 kuni 20. veebruarini 2025 oli Karmo Kuri Ida-Tallinna Keskhaigla nõukogu liige.

## Isiklikku
Karmo Kuri on abielus ja tal on kaks last.

## Artikleid
* Mis on julgeolek? Eesti kaitsevõime toetub neljale sambale Postimees, 24. märts 2025
* Vabatahtlikuna kogukonda toetada suudab igaüks. Igaühe panus loeb! Õhtuleht, 5. detsember 2024
* Karmo Kuri: suurarenduste puhul ei ole arvestatud, kuidas paisumine piirkonnale mõjub Õhtuleht, 17. aprill 2024
* Julgeolekusse saab panustada igaüks! Karmo Kuri: "Rahvas, kes ei anna alla ei kaota kunagi." Õhtuleht, 24. veebruar 2025
* Mida teha katuserahadega Postimees, 13. veebruar 2024
* Kui riigikogu on Eesti pidur, mitte vedur, ei tasu oodata kutset ka vabariigi sünnipäevale! Postimees, 31. jaanuar 2024
* Karmo Kuri: solidaarsust õpetajatega saad näidata andes streigi ajal tunde - mina nii teengi! Eesti Päevaleht, 12. jaanuar 2024
* Karmo Kuri: kas ühe ülekäigu sulgemine on kohalik mure või midagi enamat? ERR, 22. november 2023
* Nõmme linnaosa vanem Karmo Kuri: Kui hästi me kriisideks valmis oleme? Pealinn, 16. detsember 2022
* Katuseraha võiks suunata hoopis elanikkonnakaitsesse Postimees, 25. november 2022
* Linnaosavanem Karmo Kuri: küttepuude hinna kompenseerimine tuleb ellu viia Maaleht, 22. november 2022
* Karmo Kuri: Tallinna ühistranspordis puudub terviklik plaan ERR, 11. oktoober 2022
* Karmo Kuri: kas Nõmmet peab valitsema sirbi ja vasara alt? Eesti Päevaleht, 25. september 2022
* Miks taastatakse Pääsküla raba? Postimees, 20. september 2022
* Karmo Kuri: ära vii last autoga kooli juurde, lase tal viimane jupike jala minna Eesti Päevaleht, 1. september 2022
* Linn peab ka palaval suvepäeval inimestele kuuluma Postimees, 10. august 2022

## Viited